Anne-Karin Furunes

Anne-Karin Furunes (født 1961) er en norsk billedkunstner og professor i billedkunst ved NTNU, bosatt i Stjørdal.
Hun har utdanning fra Kunstakademiet i Oslo og arkitektstudiet ved NTNU, og har tilleggsutdanninger i krysningsfeltet mellom arkitektur og bildekunst. Ved siden av sitt virke som utøvende kunstner er hun professor ved Kunstakademiet i Trondheim.

 Verk (utvalg) 
Furunes har utsmykket Nye Nationaltheateret stasjon med to 250 meter lange bildefriser i perforerte stålplater. Jernbaneverket mottok i 2001 den internasjonale prisen Brunel Award for kunsten på Nationaltheateret stasjon. En tilsvarende utsmykning på 27 × 5 m ble avduket i Henrik Wergelands Hus på Eidsvoll i 2005. Lignende arbeider finnes også på Norsk Hydros oljeplattform Grane, Telenors nybygg i Bergen, Deutsche Bank i Sydney og St. Olavs hospital.

Hun er representert med bysten Christen Sveaas ved Kistefos-Museets skulpturpark.

Hun er innkjøpt av Museet for samtidskunst, Norsk kulturråd, Kiasma i Helsingfors og Storebrands kunstsamling. Deltatt på Høstutstillingen flere år. 

 Kulturpriser 
Furunes mottok Nord-Trøndelag fylkes kulturpris 2005. 

Hun ble tildelt Trondheim kommunes kulturpris innenfor det profesjonelle kunst- og kulturområdet for 2021.

 Bildegalleri 

 Referanser 

 Litteratur 
 Mika Hannula. Anne-Karin Furunes : please please come closer. Galleri K, 2000. ISBN 82-7551-015-5
 Flere utstillingskataloger og artikler, jf. Kunstbib

 Eksterne lenker 


  Anne-Karin Furunes i Storebrand kunstsamling

Kategori:Norske billedkunstnere
Kategori:Norske kunstprofessorer
Kategori:Professorer ved NTNU
Kategori:Kultur i Trøndelag
Kategori:Personer fra Stjørdal kommune